
                                           PARLAMENTUL ROMÂNIEI

                                              CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 06.06.2011      

                           PL.x 245/2011                    


AVIZ
asupra proiectului de Lege pentru modificarea alin.(1) al art.4 din Legea nr.571/2003 privind Codul Fiscal
          În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea alin.(1) al art.4 din Legea nr.571/2003 privind Codul Fiscal, trimis cu adresa nr. PL. x 245 din 9 mai 2011 şi înregistrat cu nr. 31/400 din 11 mai 2011.
         Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
         Senatul a adoptat iniţiativa legislativă în şedinţa din 4 mai 2011.

         Iniţiativa legislativă are ca obiect de reglementare modificarea alin.(1) al art. 4 din Legea nr. 571/2003 privind Codul fiscal, cu modificările şi completările ulterioare, în sensul instituirii unei norme exprese care să prevadă că orice intervenţie legislativă asupra actului de baza se va face numai prin lege, cu respectarea termenului prevăzut, înlăturându-se astfel interpretarea echivocă a textului.
         Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 24 mai 2011.                                                    

         Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 1440 din 3 decembrie 2010 şi punctul de vedere al Guvernului nr. 44 din 10 ianuarie 2011, prin care nu susţine adoptarea iniţiativei legislative
         În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de Lege pentru modificarea alin.(1) al art.4 din Legea nr.571/2003 privind Codul Fiscal.
       În raport cu obiectul şi conţinutul reglementării, proiectul de lege face parte din categoria legilor ordinare.      
           PREŞEDINTE,                                                                              SECRETAR,

                 Daniel BUDA                                                                      Gabriel ANDRONACHE
Consilier, Ciprian Bucur

